Krouet eo bet al lechienn internet brezhoweb.com e miz Kerzu 2006. Er penn-kentañ e veze skignet un abadenn Webnoz bep miz. A-drugarez dar berzh en deus graet ar raktres kent ez eo bet diorroet ar chinnigoù. Goude bloaz ez eus bet kroget da skignañ tresadennoù-bev, bet advouezhiet e brezhoneg gant Dizale, ouzhpenn an abadenn viziek. Ken Tuch eo ar sitcom kentañ produet ganto, e miz Meurzh 2008 e oa bet kroget ganti. E miz Gwengolo 2009 eo bet adframmet al lechienn en un doare modernoch. Ur sitcom nevez a zo ivez, Saga Britia e anv, hag un abadenn nevez evit ar vugale, Dibikouz. En holl e vez skignet muioch eget 70 eurvezh a abadennoù e brezhoneg war ar bloaz gant Brezhoweb. Teir gwech ar bloaz e vez skignet filmoù hir bet advouezhiet e brezhoneg gant Dizale.